У част његових заслуга на пољу заштите природе на Балкану његови пријатељи и сарадници су, након његове смрти, основали у Улцињу удружење Мартин Шнајдер-Јакоби Асосијејшн (енг. "Martin Schneider-Jacoby Association - MSJA"). Удружење има за циљ да настави рад у оквиру заоставштине Др. Јакобија на очувању улцињске Солане и природног насљеђа у Улцињу. Један од циљева такође је и подизање свести о очувању и заштити Улцињске солане као кључног дела биодиверзитета у Црној Гори и шире. Поред тога, циљ је подстакнути заједницу да предузме неопходне кораке за постизање формалне заштите Улцињске солане као мочварног станишта од међународног значаја - Рамсарског подручја.